Public procurement notice: Contract Award Notice
Published: 2025-09-30
Buyer: Kecskemét Megyei Jogú Város Önkormányzata
Country: HU
Region: HU331
Contract type: Works
CPV classification: 45210000: Building construction work | 45300000 | 45453100
Estimated value:  HUF
EU fund: eu-funds

Technical requirements: „Vállalkozási szerződések energetikai korszerűsítési munkák elvégzésére a TOP-6.5.1-19-KE1-2020-00001 azonosítószámú, „Önkormányzati épületek energetikai korszerűsítése Kecskeméten” című projekt keretében IV.” Rész száma és elnevezése: 1 - Lánchíd utcai óvoda 2 - Forradalom utcai bölcsőde 3 - Forradalom utcai óvoda 4 - Ifjúság úti óvoda Ajánlatkérő a közbeszerzésekről szóló 2015. évi CXLIII. törvény (a továbbiakban: „Kbt.”), valamint az elektronikus közbeszerzés részletes szabályairól szóló 424/2017. (XII. 19.) Korm. rendelet (a továbbiakban: EKRr) rendelkezései alapján, az Elektronikus Közbeszerzési Rendszer (a továbbiakban: EKR) igénybevételével jár el. Tárgyi eljárás feltételes közbeszerzési eljárás a Kbt. 53. § (6) bekezdése alapján. Ajánlatkérő felhívja a gazdasági szereplők figyelmét, hogy az eljárást eredménytelenné nyilváníthatja, ha valamely meghatározott, ellenőrzési körén kívül eső, bizonytalan jövőbeli esemény az ajánlattételi határidő lejártát követően következik be. Ajánlatkérő ellenőrzési körén kívül eső, bizonytalan jövőbeli esemény meghatározása: Kecskemét Megyei Jogú Város Önkormányzata a Projekt többletköltségeinek biztosítására vonatkozóan benyújtott támogatási igénnyel rendelkezik. A szerződés hatálybalépésének feltétele a hivatkozott többlettámogatási igény elfogadásáról szóló döntést követően a támogatási szerződés módosítása, illetve a projekt többlettámogatására vonatkozó támogatói okirat kiadása, vagy ezek hiányában a Projekt egyéb forrásból történő finanszírozásáról szóló önkormányzati döntés meghozatala.
Építési beruházás ismertetése A beruházás a 6000 Kecskemét, Forradalom utca 3. (hrsz.: 3803/8) alatt található földszint + egy emeletes, mindösszesen 809,09 m2 fűtött alapterületű óvoda épület energiahatékonyság-központú fejlesztését, külső határoló szerkezeteinek korszerűsítését és napelemes rendszer telepítését tartalmazza. A fejlesztés fő elemei: - az elavult fa- és fém homlokzati nyílászáró cseréje (beépítése): 108 db - homlokzati fal hőszigetelése a teljes felületen: 919,04 m2 - lapostetők integrált hő- és vízszigetelése a teljes tetőfelületen: 715,17 m2 - 5,1 kWp-es napelemes rendszer telepítése - norma szerinti villámvédelem kiépítése - elektromos vezetékezés, elosztók és szerelvények cseréje - hőleadó rendszer korszerűsítése - projektarányos akadálymentesítés - festés: 2424 m2 Építési beruházás meghatározó nagyságrendje: Meglévő kétszintes (földszint + emelet), 7 csoportszobás óvoda épület földszinti nettó alapterülete: 583,34 m2 + emeleti nettó alapterülete: 225,75 m2 = összesen 809,09 m2 fűtött alapterület. A fejlesztések főként: A szerkezeti munkákat a jelen beruházás nem érinti. A homlokzati körítő falak külső felületén 16 cm vastag EPS H-80 (λ≤0,039 W/mK) hőszigetelő rendszer készül, ragasztva, dübelezve, hálózva, és nemesvakolattal színezve. A lábazaton térszínről indítva, attól számítva min. 30 cm magasságig zártcellás hőszigetelés készül 16 cm vastagságban. A meglévő lapostető rétegrend vízszigetelő és lejtésadó faváz rétegének bontásával, a megmaradó salakbeton rétegre építve 22-32 cm vastag új EPS (λ≤0,037 W/mK) hőszigetelés és 1,5 mm vastag lágy PVC vízszigetelés készül. Belső burkolat nem képezi a pályázat tárgyát, kivéve az új akadálymentes WC kialakításánál, ahol greslap padló és csempe falburkolat készül. Az elavult homlokzati nyílászárók elbontásra kerülnek, a helyettük betervezett homlokzati nyílászárók min. 5 kamrás műanyag szerkezetek, kívül-belül fehér felülettel, 3 rétegű hőszigetelő üvegezéssel (termékjellemző: Uw ≤ 1,15 W/m2K). A meglévő 2 db árnyékoló szerkezet automatizálásra (motor, vezérlés, távirányitó) kerül, a könnyebb mozgatás érdekében. A projekt keretében emellett további 11 új automatizált árnyékoló kerül kiépítésre. Az épületben új akadálymentes WC helyiséget kell kialakítani, illetve a főbejárathoz vezető új akadálymentes rámpát kell építeni. Fűtés: A meglévő hőleadókat el kell bontani és az épület új hőigényéhez méretezett kompakt acéllemez lapradiátorokat kell beépíteni. A helyiségek megfelelő belső hőmérsékletet a megfelelő szabályozással tudjuk biztosítani, ezért a radiátorokat fel kell szerelni termosztatikus fejekkel. Tekintettel arra, hogy a korszerűsítés során jelentősen csökken az épület fűtési hőigénye, ezért még fontosabb a radiátorok pontos szabályozása. A felszerelésre kerülő termosztatikus szelepfejek segítségével hasznosítható a napsütés, és a belső hőfejlődés során a helyiségbe kerülő hőmennyiség. Használati melegvíz ellátás: A meglévő indirekt fűtésű HMV tároló megmarad, de a szükséges karbantartási munkákat (anód csere stb.) el kell végezni. Szellőzés: Az épület hőszigetelése és nyílászáróinak cseréje szükségessé teszi a megfelelő szellőzés biztosítását. A nyílászárók cseréje és a hőszigetelés hatására az épületbe alig kerül friss levegő, ezért biztosítani kell egy folyamatos alapszellőzést. A csoportszobák és öltözők homlokzati nyílászáróiba légbevezetők kerülnek beépítésre. A tervezett akadálymentes WC szellőztetésének biztosításához egy ventilátor kerül beépítésre. Az elhasznált levegőt a homlokzati rácson keresztül vezetjük a szabadba. További információ a műszaki leírásban található. Az építési beruházás pontos műszaki tartalmát és mennyiségét, a közbeszerzési dokumentáció mellékletét képező műszaki leírás, kivitelezési tervdokumentáció és tételes árazatlan költségvetési kiírás határozza meg. Ajánlatkérő tájékoztatja ajánlattevőket, hogy a tervben és költségvetési kiírásban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek, mert nem volt lehetséges a tárgy jellegének kellően pontos és érthető leírása. Minden ilyen konkrét gyártmány vagy típus esetén oda értendő a "vagy azzal egyenértékű" kifejezés is, azaz Ajánlatkérő a 321/2015. (X. 30.) Korm. rendelet 46. § (3) bekezdése alapján mindenben egyenértékű anyagot, terméket is elfogad. A költségvetés kiírásban szereplő, gyártmánytól, típustól való eltérés esetén, Ajánlattevőnek ajánlatában fel kell tüntetnie az általa alkalmazni kívánt gyártmányt, típust, és igazolnia kell azok egyenértékűségét. A kivitelezés során a nyertes ajánlatban szereplő anyagoktól eltérni, csak a Megrendelő előzetes írásos hozzájárulásával lehetséges.


Winner: Generál Centrál Építőipari és Kereskedelmi Kft.
Award value: 182153955
Number of bids: 0